નવી દિલ્હી, 9 મે: લોકસભા ચૂંટણીના પરિણામો આવવામાં થોડો સમય બચ્યો છે. અંતિમ તબક્કાના મતદાન બાદ 16 મેના રોજ દેશ પોતાનો ફેંસલો સંભળાવી દેશે. આ દરમિયાન ચૂંટણીના પરિણામોની તારીખ નજીક આવતાં જોઇ કોંગ્રેસને પોતાની હારનો ડર સતાવી રહ્યો છે. તેમને અહેસાસ થઇ ગયો છે આ વખતે તેમના હાથમાંથી સત્તા જવાની છે. એવામાં હવે તે પોતાની સીટ બચાવવાના બદલે ભારતીય જનતા પાર્ટીના વડાપ્રધાન પદના ઉમેદવાર નરેન્દ્ર મોદીને સત્તાથી બહાર રાખવાનો પ્લાન કરવા લાગી છે. કોંગ્રેસમાં તેને લઇને મંથન શરૂ થઇ ગયું છે. કોંગ્રેસ નરેન્દ્ર મોદીને રોકવા માટે સ્થાનિક પાર્ટીઓનો સહારો લેવાની તૈયારી કરી રહી છે.